Prijava ispita za polaganje državne mature u drugome roku moguća je od 20. 7. 2024. od 12.00 h do 31. 7. 2024. godine do 12:00 h.

Svi pristupnici prijavljuju ispite samostalno prijavom putem mrežne stranice [www.postani-student.hr](http://www.postani-student.hr/) i pristupom svojoj stranici. Ne trebate u školi potpisivati prijavnice za jesenski rok.

Ako ste izgubili korisničke podatke (PIN i TAN), za ponovno izdavanje korisničkih podataka koristite broj 666555.

Sadržaj SMS poruke je riječ OPET.

Važno:

Prijavom studijskoga programa sustav može automatski prijaviti ispite državne mature ako pristupnik samostalno nije prijavio ispite u svrhu zadovoljavanja uvjeta za rangiranje i upis na prijavljeni studijski program. Brisanjem studijskoga programa ne brišu se ispiti državne mature i zato je važno nakon brisanja studijskoga programa provjeriti prijavljene ispite državne mature. U vrijeme propisanoga roka prijave ispita državne mature pristupnici mogu samostalno brisati prijavljene ispite državne mature koje je sustav automatski prijavio, a pristupnik ih ne želi pisati.

Na poveznici <https://www.ncvvo.hr/wp-content/uploads/2023/05/Kalendar-i-vremenik-provedbe-ispita-%E2%80%93-drugi-rok-2023_2024b.pdf> se nalazi Kalendar i vremenik provedbe ispita državne mature u šk. god 2023./24. - drugi rok.

Naknadne prijave i promjene ispita potrebno je prijaviti ispitnom koordinatoru **6. 8. 2024. godine u vremenu od 8:00 do 10:00 sati na e-mail adresu** [ivana.vuic04@gmail.com](mailto:ivana.vuic04@gmail.com) **(naravno, samo u slučaju opravdanog razloga, npr.** teži zdravstveni problemi u vrijeme prijava ispita, smrt u obitelji, prometna ili druga nesreća), o čemu odluku donosi Školsko ispitno povjerenstvo.

Ako želite odjaviti ispit, samostalno trebate popuniti obrazac odjave i poslati putem e-pošte na adresu: [odjava.dm@ncvvo.hr](mailto:odjava.dm@ncvvo.hr) (od 1. 8. do 6. 8. 2024. godine). Obrazac možete pronaći na stranici [www.postani-student.hr](http://www.postani-student.hr/).